---
title: "Vi styrker driften"
description: "Vi styrker driften af Skovbo Vand og Borup Varmeværk"
date: "2025-07-18"
created: "2025-06-26"
---

# Vi styrker driften

## **Vi styrker driften af Skovbo Vand og Borup Varmeværk**

For at sikre en endnu stærkere og mere robust drift har bestyrelserne i Skovbo Vand og Borup Varmeværk besluttet at styrke fokus på ledelse og administration i hver af de to forsyninger. Dette gør vi for at imødekomme de stigende krav på forsyningsområdet og sikre en stabil og fremtidssikret forsyning til dig som kunde.

**Hvad betyder det for dig?**

For dig som kunde betyder ændringerne ingen forskel i din dagligdag. Du kan fortsat finde alle relevante oplysninger på vandværkets og varmeværkets hjemmeside, og aflæsning samt forbrugsinformation fungerer, som du kender det.

Hvis du har spørgsmål til dine regninger, skal du fortsat henvende dig til Borup Varmeværk eller Skovbo Vand. Kontaktoplysninger og telefonnumre findes på vores hjemmeside.

Vi ser frem til fortsat at levere stabil og sikker forsyning til dig!

Borup, den 17. marts 2025
**Bestyrelserne for Skovbo Vand og Borup Varmeværk**
